- Hindi News
- National
- ऐसे ही जाम लगा तो किसी दिन छात्र परीक्षा ही नहीं दे पाएंगे: जोगी कांग्रेस
ऐसे ही जाम लगा तो किसी दिन छात्र परीक्षा ही नहीं दे पाएंगे: जोगी कांग्रेस
कोरबा| सर्वमंगला-कुसमुंडा मार्ग में जाम की स्थिति लगातार निर्मित हो रही है। इससे मुक्ति दिलाने के लिए छत्तीसगढ़ छात्र संगठन जोगी ने कलेक्टर को ज्ञापन सौंपा है।
इसमें उन्होंने लिखा है कि 6 मार्च से कालेज की परीक्षा शुरू हो रही है और बड़ी संख्या में छात्र-छात्राएं कुसमुंडा, गेवरा, दीपका, बांकीमोंगरा, ढेलवाडीह, बल्गी क्षेत्र से आते हैं। उन्हें इस जाम के कारण परेशानियों का सामना करना पड़ रहा है। परीक्षा के दिनों में जाम के कारण वे काफी लेट से उपस्थित होंगे या परीक्षा से वंचित भी हो सकते हैं। एकांगी मार्ग होने और इसमें हजारों की संख्या में बड़ी गाड़ियां चल रही है। सर्वमंगला बाइपास निर्माण के कारण इनका रूट डायवर्ट किया गया है। रेलवे क्रासिंग के बार-बार बंद होने के कारण गाड़ियों की लंबी कतार लग जाती है और घंटे भर तक जाम लग जाता है। आम लोग भी इसमें फंस जाते हैं। परीक्षा के दिनों में यह स्थिति निर्मित हुई तो छात्र-छात्राओं का भविष्य खतरे में पड़ सकता है।
उन्होंने कुछ दिनों के लिए बाइपास सड़क निर्माण स्थगित करने की भी मांग की है। प्रतिनिधिमंडलमें दीपक वर्मा,मिर्जा आसिफ बेग,मोहसीन मेमन, सुभाष विश्वकर्मा, बंटी दीवान, मनमीत सिंह, योगेश मिश्रा, दीपक थवाइत, अविनाश त्रिपाठी समेत अन्य लोग उपस्थित थे।
tgl_Latn sot_Latn hin_Deva hin_Deva hin_Deva hin_Deva hin_Deva